Tupolev
Tupolev (rus. Ту́полев) — baş qərargahı Moskva şəhərində yerləşən, Rusiyada fəaliyyət göstərən hərbi aviasiya texnikası istehsalı ilə məşğul olan şirkət. 22 oktyabr 2012-ci ildə 90-cı il dönümünü qeyd edən bu şirkət Andrey Tupolev tərəfindən əsası qoyulan OKB və ya Tupolev Dizayn Bürosunun davamçısıdır. Rusiya hökuməti Tupolevi Mikoyan, İlyuşin, İrkut, Suxoy və Yakovlev şirkətləri ilə birləşdirərək Rusiya Birləşmiş Təyyarə Şirkəti (United Aircraft Corporation) adını verməyi planlaşdırır. Aviasiya texnologiyalarından başqa raket və dəniz aviasiyası istehsalı ilə məşğul olan Tupolev şirkəti SSRİ və Şərq Bloku dövlətləri üçün 18,000-dən çox təyyarə istehsal etmişdir.